
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


227. Σύσταση και ανακατανομή περιφέρειας αρμοδι¬ 
ότητας προξενικών αρχών Βραζιλίας. 1 

228. Τροποποίηση του π.δ/τος 16/2000 (Α'13) Περί Κρί- 

σεως Πτητικής Καταλληλότητας Πληρωμάτων 
Αέρος. 2 

229. Τροποποίηση του π.δ/τος 565/1984 «Σύσταση Ει¬ 

δικής Υπηρεσίας ΔημοσίωνΈργων για την εκτέ¬ 
λεση έργων σταθμών αυτοκινήτων (ΕΥΔΕ Σ.Α.)» 
(ΦΕΚ Α' 204), όπως τροποποιημένο ισχύει. 3 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας επι¬ 
στημονικής και τεχνολογικής συνεργασίας μετα¬ 
ξύ της Κυβερνήσεως της Ελληνικής Δημοκρατίας 
και της Κυβερνήσεως της Αραβικής Δημοκρατίας 

της Αιγύπτου (Κάιρο, 27.11.2004). 4 

Ανακοίνωση για τη θέση σε ισχύ της «Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Λαϊκής Δημοκρατίας της Κίνας για 
την αποφυγή της Διπλής Φορολογίας και την απο¬ 
τροπή της φοροδιαφυγής αναφορικά με τους φό¬ 


ρους εισοδήματος» (Πεκίνο, 3.6.2002). 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο ν. 2080/1992, που δημοσι- 
εύθηκε στο Φ.Ε.Κ. Α' 153/1992. 6 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 227 

Σύσταση και ανακατανομή περιφέρειας αρμοδιότητας 
προξενικών αρχών Βραζιλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 6 και 8 του άρθρου 
38 και της παραγράφου 1 του άρθρου 40 του Οργανι- 


9 Νοεμβρίου 2005 

σμού του Υπουργείου Εξωτερικών, ο οποίος κυρώθηκε 
με τη διάταξη του άρθρου πρώτου του ν. 2594/1998 
«Κύρωση ως Κώδικα του σχεδίου νόμου “Οργανισμός 
του Υπουργείου Εξωτερικών”» (Α' 62). 

2. Τις διατάξεις της υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

3. Τη γνώμη της Πρεσβείας της Ελλάδος στη Μπρα- 
ζίλια, όπως διατυπώθηκε στο 001/ΑΣ 1099/15.12.2004 
έγγραφό της. 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
τέθηκε σε ισχύ με τις διατάξεις του άρθρου πρώτου 
του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

5. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

6. Την 265/2005 γνωμοδότηση του Συμβουλίου της 
Επικράτειας, με πρόταση του Υπουργού Εξωτερικών 
και του Υφυπουργού Οικονομίας και Οικονομικών, απο¬ 
φασίζουμε: 

Άρθρο 1 

Συνιστάται Άμισθο Προξενείο της Ελλάδος με έδρα 
την πόλη Βιτόρια (νίΐόιία) της Βραζιλίας με περιφέρεια 
αρμοδιότητας την Πολιτεία Εερίπίο δαπίο. 

Άρθρο 2 

Συνιστάται Άμισθο Προξενείο της Ελλάδος με έδρα 
την πόλη Σαλβαντόρ (δαΙναάοΓ) της Βραζιλίας με περι¬ 
φέρεια αρμοδιότητας την Πολιτεία ΒθΓιϊει. 

Άρθρο 3 

Συνιστάται Άμισθο Προξενείο της Ελλάδος με έδρα 
την πόλη Φορταλέζα (ΡοιΙαΙθζβ) της Βραζιλίας με πε¬ 
ριφέρεια αρμοδιότητας τις Πολιτείες Οθ3Γ3, Μ3Γ3 πΙί30 
και ΡΪ3υί. 

Άρθρο 4 

Η περιφέρεια αρμοδιότητας των προξενικών αρχών 
της Ελλάδος στη Βραζιλία και του προξενικού γραφείου 
της Πρεσβείας της Ελλάδος στην Μπραζίλια ανακατα¬ 
νέμονται ως εξής: 

α) Η αρμοδιότητα του Γενικού Προξενείου με έδρα 
την πόλη του Αγίου Παύλου εκτείνεται στις Πολιτείες 
δδο ΡουΙο (εκτός από την περιφέρεια Βαίχβάβ δοηΐίείο) 
και Μίπαε ΟβΓοίε. 

β) Η αρμοδιότητα του Γενικού Προξενείου με έδρα 
την πόλη του Ρίο Ιανέιρο εκτείνεται στην Πολιτεία Βίο 
όθ ϋαηθίΐΌ. 

γ) Η αρμοδιότητα του προξενικού γραφείου της Πρε¬ 
σβείας της Ελλάδος στην Μπραζίλια εκτείνεται στην 
Ομοσπονδιακή περιοχή της Μπραζίλια και τις Πολιτείες 
Οοίαε, ΜαΙο ΟΐΌεεο, ΜαΙο Θωεεο όο δυί και Τοοαηίίηε. 

δ) Η αρμοδιότητα του Άμισθου Προξενείου με έδρα 
την πόλη ΟυπΙίόα εκτείνεται στις Πολιτείες ΡαΓαπά, Βίο 

0Γ3Π0Θ 00 δϋί Καί δ3ΙΊΐ3 0313ΙΊΠ3. 

ε) Η αρμοδιότητα του Άμισθου Προξενείου με έδρα 
την πόλη Μβηβυε εκτείνεται στις Πολιτείες Αογθ, Απιβρά, 
Απΐ 3 Ζ 0 Π 33 , Ρ 3 Γ 3 , Βοηάδηώ και ΒθΓ 3 ίπΐ 3 . 

στ) Η αρμοδιότητα του Άμισθου Προξενείου με έδρα 
την πόλη Βθοίίθ εκτείνεται στις Πολιτείες ΑΙ39035, 
Ρ 3 Γ 3 Ι 03 , ΡθΓηαπιόυοο, Βίο ΘΓβηόθ όο ΝογΙθ και δβι^ίρβ. 

ζ) Η αρμοδιότητα του Άμισθου Προξενείου με έδρα 
την πόλη δαηΐοε εκτείνεται στην περιφέρεια Ββίχβόβ 
δβπΐίεΐβ της Πολιτείας δδο Ραυίο. 

Άρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 31 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ Γ. ΜΟΛΥΒΙΑΤΗΣ 
-♦- 

( 2 ) 

Τροποποίηση του π.δ/τος 16/2000 (Α'13) Περί Κρίσεως 
Πτητικής Καταλληλότητας Πληρωμάτων Αέρος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το δεύτερο εδάφιο του άρθρου, 13 του ν.δ. 4186/1961 
(Α' 143), όπως αυτό προστέθηκε με το άρθρο 4 του ν.δ. 
4439/1964 (Α' 220). 

β) Την περ. ι' της παρ. 1 του άρθρου 17 του ν. 2292/1995 
(Α' 35). 

γ) Το άρθρο 90 του Κώδικος νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 98). 
δ) Την παρ. 3 του άρθρου 13 του ν.δ. 1400/1973 (Α' 114). 
ε) Την εισήγηση Φ. 076/ΕΠ.517/Σ.517/30.8.2005/ΔΑΕ/Α1. 
στ) Την υπ’ αριθμ. 185/26.9.2005 Γνωμοδότηση του 
Ανωτάτου Αεροπορικού Συμβουλίου (ΑΑΣ). 

ζ) Το γεγονός ότι από τις διατάξεις του παρόντος 
δεν προκαλείται πρόσθετη οικονομική επιβάρυνση, σε 
βάρος του κρατικού προϋπολογισμού, 
η) Την υπ’ αριθμ. 274/2005 Γνωμοδότηση του Συμβου¬ 


λίου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε: 

Άρθρο 1 

Το άρθρο 3, του π.δ. 16/2000 «Περί Κρίσεως Πτητικής 
Καταλληλότητας Πληρωμάτων Αέρος» (Α' 13), τροπο¬ 
ποιείται ως εξής: 

α. Ο τίτλος του άρθρου 3 αντικαθίσταται ως εξής: 
«Ίκαροι και Ανθυποσμηναγοί στα στάδια, Επιλογής, 
Αρχικό, Βασικό και Προκεχωρημένο». 

β. Το πρώτο εδάφιο της παράγραφου 1 αντικαθίσταται 
ως εξής: 

«Ικαρος ή Ανθυποσμηναγός Ιπτάμενος της ΠΑ, που 
εκπαιδεύεται σε οποιοδήποτε στάδιο της πτητικής εκ¬ 
παίδευσης της ΣΙ, τίθεται σε κρίση πτητικής καταλλη¬ 
λότητας, στις ακόλουθες περιπτώσεις:», 
γ. Η υποπαράγραφος 1δ, αντικαθίσταται ως εξής: 
«Όταν το 40% και πάνω, των πτήσεων της Προ ΜΟΝΟΣ 
φάσης ή το 20% και πάνω, των συνολικών πτήσεων κάθε 
σταδίου της πτητικής εκπαίδευσης της ΣΙ, βαθμολογηθεί 
με επίδοση από 0% έως 59%. Από το ποσοστό του 20%, 
εξαιρείται το στάδιο Επιλογής, 
δ. Προστίθεται νέα παράγραφος 2 ως εξής: 

«Κατά τις περιπτώσεις των υποπαραγράφων 1γ και 
1δ του παρόντος άρθρου, δεν υπολογίζονται πτήσεις 
όπου ο κρινόμενος παρουσίασε ναυτία, βαθμολογήθηκε 
με επίδοση Σχεδόν Καλώς, αλλά η απόδοσή του στην 
πτήση, πριν την εκδήλωση της ναυτίας, είτε ήταν Καλώς 
και άνω είτε δεν μπόρεσε να αξιολογηθεί, λόγω μικρής 
διάρκειας». 

ε. Η παράγραφος 2 αναριθμείται σε 3 και αντικαθί¬ 
σταται ως εξής: 

«Κατά τις περιπτώσεις των υποπαραγράφων Ια, 1β, 
1γ, 1δ και 1ε, ο παραπεμπόμενος εξετάζεται για την 
πτητική του καταλληλότητα λόγω μειωμένης πτητικής 
ικανότητας, με πτήση Δοκιμής Προόδου από τον ΑΕ της 
Μοίρας, στον αέρα για τις περιπτώσεις των υποπαρα- 
γράφων Ια, 1β, 1γ και 1δ, ενώ για τις περιπτώσεις της 
υποπαραγράφου 1ε, στον εξομοιωτή πτήσεων και εάν 
η επίδοσή του βαθμολογηθεί: 

α. Από 60% και πάνω συνεχίζει την εκπαίδευσή του 
με άλλον εκπαιδευτή. 

β. Από 0% έως 59%, παραπέμπεται για εκ νέου εξέ¬ 
ταση Δοκιμής Προόδου με το Διοικητή της Μοίρας, σε 
πτήση αέρος για τις περιπτώσεις των υποπαραγράφων 
Ια, 1β, 1γ και 1δ ή σε πτήση με τον εξομοιωτή πτήσεων 
για τις περιπτώσεις της υποπαραγράφου 1ε». 
στ. Η παράγραφος 3 αναριθμείται σε 4. 
ζ. Η παράγραφος 4 αναριθμείται σε 5 και αντικαθί¬ 
σταται ως εξής: 

«Κατά τις περιπτώσεις των υποπαραγράφων Ιστ, 1η, 1θ 
και 1ι του παρόντος άρθρου, συντάσσεται ειδική έκθεση 
από το Διοικητή της Μοίρας και ο κρινόμενος παραπέ- 
μπεται στο Συμβούλιο Πτητικής Ικανότητας για κρίση 
πτητικής καταλληλότητας». 

η. Η παράγραφος 5 αναριθμείται σε 6 και αντικαθί¬ 
σταται ως εξής: 

«Ο ΑΕ έχει τη δυνατότητα κρίσης πτητικής καταλλη¬ 
λότητας μόνο μια φορά κατά τη διάρκεια του ίδιου στα¬ 
δίου πτητικής εκπαίδευσης της ΣΙ. Εάν ο ίδιος'Ικαρος ή 
Ανθυποσμηναγός τεθεί για δεύτερη φορά υπό την κρίση 
του, κατά τις περιπτώσεις των υποπαραγράφων Ια, 1β, 
1γ, 1δ και 1ε, παραπέμπεται στο Διοικητή Μοίρας, για 

κρίση, ενώ για την περίπτωση της υποπαραγράφου 1ζ, 
παραπέμπεται στο Συμβούλιο Πτητικής Ικανότητας». 

θ. Η παράγραφος 6 αναριθμείται σε 7. 

ι. Η παράγραφος 7 αναριθμείται σε 8 και αντικαθί¬ 
σταται ως εξής: 

«Ο Διοικητής της Μοίρας, στην περίπτωση πουΊκαρος 
ή Ανθυποσμηναγός, είχε βαθμολογηθεί σε προηγούμενη 
πτήση Δοκιμής Προόδου από τον ΑΕ, με επίδοση καλώς 
και άνω, έχει τη δυνατότητα κρίσης της πτητικής του 
καταλληλότητας (Δοκιμή Προόδου) μόνο μια (1) φορά. 
Σε αντίθετη περίπτωση, (επίδοση Ικάρου ή Ανθυποσμη- 
ναγού, σε προηγούμενη πτήση Δοκιμής Προόδου από 
τον ΑΕ, κάτω από 60%), έχει δυνατότητα κρίσης της 
πτητικής καταλληλότητας, δύο (2) φορές. Εφόσον στη 
συνέχεια, τεθεί σε κρίση πτητικής καταλληλότητας, πα- 
ραπέμπεται στο Συμβούλιο Πτητικής Ικανότητας, χωρίς 
πτήσεις Δοκιμής Προόδου». 

ια. Η παράγραφος 8 αναριθμείται σε 9. 

ιβ. Η παράγραφος 9 αναριθμείται σε 10 και αντικαθί¬ 
σταται ως εξής: 

«Το Συμβούλιο Πτητικής Ικανότητας συγκροτείται από 
τους παρακάτω Αξιωματικούς: 

α. Στην περίπτωση παραπεμπομένου Ικάρου: 

(1) Το Διοικητή της Σχολής Ικάρων, ως Πρόεδρο. 

(2) Το Διοικητή της Μονάδας, στην οποία παρέχεται 
η πτητική εκπαίδευση, ως μέλος. 

(3) Το Διευθυντή Επιχειρήσεων - Εκπαίδευσης της 
Μονάδας στην οποία παρέχεται η πτητική εκπαίδευση, 
ως μέλος. 

(4) Τον Αξιωματικό Τυποποίησης - Αξιολόγησης του 
αντίστοιχου τύπου Α/Φ της Μονάδας στην οποία πα¬ 
ρέχεται η πτητική εκπαίδευση, ως μέλος. 

β. Στην περίπτωση παραπεμπομένου Ανθυποσμηνα- 
γού: 

(1) Το Διοικητή της Μονάδας, στην οποία παρέχεται 
η πτητική εκπαίδευση, ως Πρόεδρο. 

(2) Το Διευθυντή Επιχειρήσεων - Εκπαίδευσης της 
Μονάδας στην οποία παρέχεται η πτητική εκπαίδευση, 
ως μέλος. 

(3) Τον Αξιωματικό Τυποποίησης - Αξιολόγησης του 
αντίστοιχου τύπου Α/Φ της Μονάδας στην οποία πα¬ 
ρέχεται η πτητική εκπαίδευση, ως μέλος. 

ιγ. Η παράγραφος 10 αναριθμείται σε 11 και αντικαθί¬ 
σταται ως εξής: 

«Το Συμβούλιο Πτητικής Ικανότητας θεωρείται σε 
απαρτία, με την παρουσία τριών (3) μετά ψήφου μελών 
του, συμπεριλαμβανομένου και του Προέδρου. Στο υπό¬ 
ψη Συμβούλιο, συμμετέχει υποχρεωτικά χωρίς ψήφο και 
ο Διοικητής της Μοίρας στην οποία παρέχεται η πτη¬ 
τική εκπαίδευση. Επίσης, ως συμβουλευτικά μέλη, άνευ 
ψήφου, δύναται να προσκαλούνται από τον Πρόεδρο 
του Συμβουλίου, εκπαιδευτές πτήσεων ή ο ιατρός της 
Μονάδας. Καθήκοντα Γραμματέα (άνευ ψήφου), εκτε- 
λεί κατώτερος Ιπτάμενος Αξιωματικός, που ορίζεται με 
διαταγή του Προέδρου». 

ιδ. Οι παράγραφοι 11, 12 και 13, αναριθμούνται σε 12, 
13 και 14αντίστοιχα. 

ιε. Η παράγραφος 14 αναριθμείται σε 15 και αντικα¬ 
θίσταται ως εξής: 

«Η απόφαση του Συμβουλίου Πτητικής Ικανότητας, 
λαμβάνεται κατά πλειοψηφία με φανερή ψηφοφορία. 
Σε περίπτωση ισοψηφίας, υπερισχύει η ψήφος του 
Προέδρου. Το Συμβούλιο αφού λάβει υπόψη μεταξύ 


άλλων, την ειδική έκθεση, το Φάκελο Εκπαίδευσης του 
παραπεμπομένου, το στάδιο, τη φάση, την κατηγορία 
εκπαίδευσης και την εκπαιδευτική ενότητα στην οποία 
παρουσίασε μειωμένη απόδοση, αποφαίνεται επαρκώς 
αιτιολογημένα, ΥΠΕΡ ή ΚΑΤΑ της συνέχισης της εκπαί¬ 
δευσής του. Εάν η απόφαση είναι ΥΠΕΡ: 

α. Ο εκπαιδευόμενος αλλάζει εκπαιδευτή και ίπταται 
μια (1) πτήση εξάσκησης, ως επιπρόσθετο πρόγραμμα 
εκπαίδευσης. 

β. Ο Διοικητής της Μοίρας, μετά την πτήση εξάσκησης, 
αποφαίνεται για τη συνέχιση της εκπαίδευσης ή την 
εκ νέου παραπομπή του εκπαιδευομένου στο Συμβού¬ 
λιο Πτητικής Ικανότητας, για κρίση της πτητικής του 
καταλληλότητας, με εξέταση σε κατ’ εξαίρεση πτήση 
Δοκιμής Προόδου». 

ιστ. Οι παράγραφοι 15 και 16, αναριθμούνται σε 16 και 
17 αντίστοιχα. 

ιη. Η παράγραφος 17 αναριθμείται σε 18 και αντικα¬ 
θίσταται ως εξής: 

«Σε κάθε περίπτωση κρίσης πτητικής καταλληλότητας, 
η απόφαση του Συμβουλίου Πτητικής Ικανότητας και του 
ΑΑΣ τίθενται στον φάκελο του παραπεμπόμενου. 

Αρθρο 2 

Μεταβατικές - Καταργούμενες διατάξεις - Έναρξη 
ισχύος 

1. Κάθε διάταξη που αντίκειται στις ρυθμίσεις του 
παρόντος καταργείται από της ισχύος αυτού. 

2. Η ισχύς του παρόντος π.δ. αρχίζει από την ημε¬ 
ρομηνία της δημοσιεύσεώς του στην Εφημερίδα της 
Κυβερνήσεως, εξαιρουμένων της 78ης και 79ης σειράς 
Ιπταμένων, για τις οποίες το παρόν θα ισχύσει μετά 
την ολοκλήρωση της πτητικής τους εκπαίδευσης στο 
Προκεχωρημένο και Βασικό στάδιο αντίστοιχα. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 7 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 229 

Τροποποίηση του π.δ/τος 565/1984 «Σύσταση Ειδικής 
Υπηρεσίας Δημοσίων Έργων για την εκτέλεση έρ¬ 
γων σταθμών αυτοκινήτων (ΕΥΔΕ Σ.Α.)» (ΦΕΚ Α' 204), 
όπως τροποποιημένο ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του ν. 679/ 
1977 (ΦΕΚ Α' 245), όπως τροποποιήθηκαν και συμπλη¬ 
ρώθηκαν με την παρ. 1 του άρθρου 23 του ν. 1418/1984 
(ΦΕΚ Α' 23). 

2. Τις διατάξεις του άρθρου 90 του «Κώδικα της νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 




4552 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Τις διατάξεις του άρθρου 8 του ν. 679/1977 (ΦΕΚ Α' 
245), όπως τροποποιήθηκαν και συμπληρώθηκαν με τις 
παραγράφους 2 και 3 του άρθρου 5 του ν. 2229/1994 
(ΦΕΚ Α' 138) σύμφωνα με τις οποίες θα καλυφθεί η 
προκαλούμενη από το διάταγμα δαπάνη. 

4. Το υπ’ αριθμ. ΕΥΔΕΚ/οικ./452/3.6.2005 έγγραφο της 
Ειδικής Υπηρεσίας Δημοσίων'Εργων Κτιριακών για την 
εκτέλεση έργων σταθμών αυτοκινήτων και Δικαστικού 
Μεγάρου Αθηνών. 

5. Την υπ’ αριθμ. 269/2005 γνωμοδότηση του Συμβου¬ 
λίου της Επικράτειας, μετά από πρόταση του Υπουρ¬ 
γού Περιβάλλοντος, Χωροταξίας καιΔημοσίων Έργων, 
αποφασίζουμε: 

Αρθρο μόνο 

Η διάρκεια λειτουργίας της Ειδικής Υπηρεσίας Δημο¬ 
σίων Έργων για την εκτέλεση έργων σταθμών αυτοκι¬ 
νήτων, η οποία συστάθηκε με το π.δ. 565/1984 (ΦΕΚ Α' 
204) και τροποποιήθηκε με τα π.δ. 393/1986 (ΦΕΚ Α' 176), 
38/1989 (ΦΕΚ Α' 17), 167/1992 (ΦΕΚ Α' 78), 119/1993 (ΦΕΚ 
Α' 51), 58/1994 (ΦΕΚ Α' 45), 2/1998 (ΦΕΚ Α' 13), 11/2001 
(ΦΕΚ Α' 11) και 335/2002 (ΦΕΚ Α' 280), παρατείνεται για 
μια πενταετία. 

τον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος.. 

Αθήνα, 25 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 

-♦- 

ΑΝ ΑΚΟΙΝΩΣ ΕΙΣ 

Αριθμ. 0544/ΑΣ 792/Μ.5688 (4) 

Ανακοίνωση για τη θέση σε ισχύ της Συμφωνίας επι¬ 
στημονικής και τεχνολογικής συνεργασίας μεταξύ 
της Κυβερνήσεως της Ελληνικής Δημοκρατίας και 
της Κυβερνήσεως της Αραβικής Δημοκρατίας της 
Αιγύπτου (Κάιρο, 27.11.2004). 

Το Υπουργείο Εξωτερικών ανακοινώνει ότι η Συμφωνία 
επιστημονικής και τεχνολογικής συνεργασίας μεταξύ 
της Κυβερνήσεως της Ελληνικής Δημοκρατίας και της 
Κυβερνήσεως της Αραβικής Δημοκρατίας της Αιγύπτου 
που υπογράφηκε στο Κάιρο στις 27 Νοεμβρίου 2004 και 
κυρώθηκε από τη χώρα μας με τον υπ’ αριθμ. 3392/2005 
Νόμο που δημοσιεύθηκε στο υπ’ αριθμ. 241 Φύλλο Εφη- 
μερίδος της Κυβερνήσεως, τεύχος Α', της 4ης Οκτω¬ 


βρίου 2005, τέθηκε σε ισχύ, σύμφωνα με το άρθρο 11 
παράγραφος 1 αυτής, την 19η Οκτωβρίου 2005. 

Αθήνα, 24 Οκτωβρίου 2005 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

-♦- 

Αριθμ. 0544/ΑΣ 765/Μ.5413 (5) 

Ανακοίνωση για τη θέση σε ισχύ της «Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Λαϊκής Δημοκρατίας της Κίνας για 
την αποφυγή της Διπλής Φορολογίας και την απο¬ 
τροπή της φοροδιαφυγής αναφορικά με τους φό¬ 
ρους εισοδήματος» (Πεκίνο, 3.6.2002). 

Το Υπουργείο Εξωτερικών ανακοινώνει ότι η Συμφω¬ 
νία μεταξύ της Κυβέρνησης της Ελληνικής Δημοκρατί¬ 
ας και της Κυβέρνησης της Λαϊκής Δημοκρατίας της 
Κίνας για την αποφυγή της Διπλής Φορολογίας και 
την αποτροπή της φοροδιαφυγής αναφορικά με τους 
φόρους εισοδήματος που υπογράφηκε στο Πεκίνο στις 
3 Ιουνίου 2002 και κυρώθηκε από τη χώρα μας με τον 
υπ’ αριθμ. 3331/2005 νόμο που δημοσιεύθηκε στο υπ’ 
αριθμ. 83 Φύλλο Εφημερίδος της Κυβερνήσεως, τεύχος 
Α', της 6ης Απριλίου 2005, θα τεθεί σε ισχύ σύμφωνα 
με το άρθρο 28 παράγραφος 2 της Συμφωνίας την 11η 
Νοεμβρίου 2005. 

Ειδικότερα, σύμφωνα με την παράγραφο 2 του ίδιου 
άρθρου «οι διατάξεις της έχουν εφαρμογή σε εισόδη¬ 
μα που προκύπτει κατά τη διάρκεια του φορολογικού 
έτους το οποίο αρχίζει κατά ή μετά την πρώτη ημέρα 
του Ιανουάριου του ημερολογιακού έτους που αμέσως 
ακολουθεί εκείνο εντός του οποίου η παρούσα Συμφω¬ 
νία τίθεται σε ισχύ». 

Αθήνα, 14 Οκτωβρίου 2005 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(6) 

Στο ν. 2080/1992 «Σύσταση και κατάργηση Διπλωμα¬ 
τικών και προξενικών αρχών. Ρύθμιση διοικητικών θε¬ 
μάτων του Υπουργείου Εξωτερικών», που δημοσιεύθηκε 
στο ΦΕΚ Α' 153/1992, στη σελίδα 2847, α' στήλη, στους 
στίχους 18 και 22 αντικαθίσταται η λέξη Βίλνα, όπως 
έχει δημοσιευθεί, στο ορθό Βίλνιους». 

(Από το Υπουργείο Εξωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




